18/02/2022 | Administración LocalMunicipal
As Pontes de García Rodríguez
IPPEC
Delegación especial a prol de don Vicente Roca Uceira, concelleiro-delegado da Área de Contratación e Cultura, de sinatura dos actos de trámite e representación relacionados cos procedementos PR486A e PR483A

RESOLUCIÓN DO ALCALDE DO CONCELLO DAS PONTES DE GARCÍA RODRÍGUEZ ANTECEDENTES: No DOG do 11 de xaneiro de 2022 publicouse a ORDE do 29 de decembro de 2021 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinadas a concellos de Galicia para o ano 2022, de forma individual e mediante o sistema de xestión compartida (código de procedemento PR486A). No DOG do 25 de xaneiro de 2022 publicouse a ORDE do 29 de decembro de 2021 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2022, de forma individual e mediante o sistema de xestión compartida, destinadas a entidades locais de Galicia (código de procedemento PR483A). As axudas son de interese para o Concello das Pontes de García Rodríguez. O presente decreto substitúe ao número 189/2022, do 9 de febreiro de 2022, por conter erros. FUNDAMENTOS XURÍDICOS: O artigo 21.1. b) da Lei 7/1985, do 2 de abril, reguladora das bases de réxime local (LRBRL) atribúelle ao alcalde a competencia para representar ao concello. A delegación de competencias específicas en calquera concelleiro ou concelleira por parte da Alcaldía regúlase nos artigos 23.4 da LRBRL e 43.5 do Real Decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais. No presente caso faise preciso conferir unha delegación especial para un asunto determinado ao abeiro do artigo 43.5. a) do ROF. Por todo iso, a través do presente decreto, RESOLVO: 1.º. Conferir a seguinte delegación a prol de don Vicente Roca Uceira, concelleiro-delegado da Área de Contratación e Cultura: A facultade de sinatura dos actos de trámite e representación relacionados coas seguintes Ordes: – ORDE do 29 de decembro de 2021 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinadas a concellos de Galicia para o ano 2022, de forma individual e mediante o sistema de xestión compartida (código de procedemento PR486A). – ORDE do 29 de decembro de 2021 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2022, de forma individual e mediante o sistema de xestión compartida, destinadas a entidades locais de Galicia (código de procedemento PR483A). 2.º. Publicar este decreto no Boletín Oficial da Provincia da Coruña, de acordo co previsto no artigo 44.2 do Real decreto 2568/1986, do 28 de novembro.3.º. Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de García Rodríguez, 10 de febreiro de 2022. O alcalde Valentín González Formoso